Joseph en sy jas skitter hiperblink | Netwerk24
Vanes-Mari nog lank nie klaar met netbal
Daar's nog baie tyd om 'n baba te hê én in 2022 vir Suid-Afrika netbal te speel op die Statebondspele.
Ná 'n goeie vertoning op die eerste dag van Wêreldrugby se sewestoernooi in Londen, het die Blitsbokke Sondag seker hul swakste vertoning van die seisoen gelewer.
Stings kry 'n tweede keer pak in Pretoria
Dit was voor dié naweek ondenkbaar om te dink dat die Southern Stings twee keer slae sou kry.
Varkkoors versprei oor Asië heen
Viëtnam se regering het vandeesweek bevestig dat 1,7 miljoen varke al uitgedun is soos Afrika-varkkoors dié land in Asië se varkbevolking nou ook verwoes.
Rekordpryse behaal ten spyte van droogte
Die tweede laaste sybokhaarveiling van die 2019-somer-verkoopseisoen het 'n nuwe wêreldrekordprys tot gevolg gehad – ten spyte van die voortslepende droogte in die Oos-Kaap.
Die DA het dit sy sending gemaak om die bestuur van die Metrorail-treine in Kaapstad by die nasionale regering oor te neem en "gaan nie opgee nie," sê Angus McKenzie, DA-raadslid.
Lanklaas was daar 'n Britse premier wat só duidelik 'n mislukking was as Theresa May.
Slagting dreig by Engelse pers
Te midde van haglike ekonomiese toestande hou Suid-Afrika se koerante kop bo water.
Boer Willem se vrou kan haar eie passies uitleef
Boer Willem sal nie daarvan hou as die vrou wie se hart hy probeer wen elke ander man soen nie, soos in die geval van die onlangse eerste seisoen van Suid-Afrika se eie The Bachelor.
FOTO'S: Prinses Charlene laat die koppe draai
Prinses Charlene van Monaco het Sondag die koppe op die Grand Prix in Monte Carlo laat draai. Daar is tydens die wedren hulde aan die legendariese Niki Lauda gebring wat verlede week oorlede is.
In 395 kla Jerome dat sy vertaling van 'n pouslike brief gekritiseer is, aangesien hy nie alles woord vir woord vertaal het nie.
Joseph en sy jas skitter hiperblink
Deur Thandiela Goldman 10 Mei 2016 00:00
Pieter Toerien-teater, Monte- casino
Elke jaar is gehore in Johannesburg bevoorreg genoeg om minstens een musikale wonderwerk in die Pieter Toerien-teater te sien. Vanjaar is Joseph and the Amazing Technicolor Dreamcoat te sien.
Dié musiekblyspel is gegrond op die Bybelse verhaal van Josef, sy jaloerse broers en sy avonture in Egipte. Dit vertel die storie van 'n jong man wat aanhou droom het.
Joseph and the Amazing Technicolor Dreamcoat is die soort produksie wat so fyn beplan en goed gerepeteer is dat die gehoor werklik vermaak kan word. Die begroting wat dié soort teaterstukke het, dra vir seker ook by tot die vermaaklikheidsfaktor. Die beligting is hipermodern en sorg vir sensasionele effekte. Elke kleur van Josef se jas word op 'n bepaalde oomblik deur die ligte voorgestel.
Gareth Hewitt Williams, die beligtingsontwerper, slaag daarin om die beligting op 'n funksionele manier te gebruik. Lig word byvoorbeeld gebruik om die ruimte van Josef se tronk af te baken wanneer Potifar hom toesluit.
Die geselskap is baie professioneel, talentvol en veelsydig. Wat veral uitgestaan het, is hoe elkeen in sy karakter bly en die subteks ten volle speel, ten spyte van die feit dat die fokus dalk elders op die verhoog is.
Earl Gregory speel die titelrol van Josef. Hy is veral suksesvol in die uitbeelding van Josef se onskuld. Kent Jey-
cocke en Jarryd Nurden, wat onderskeidelik die farao se huiskneg en bakker speel, was besonders. Hoewel hulle net 'n paar oomblikke gehad het om hul drome vir Josef te sing, het hul sangtalente en vertolking van hul karakters die kollig gesteel.
Hoewel almal in die produksie afgerond en talentvol is, is daar een akteur wat slaag om die produksie werklik onvergeetlik te maak: Jonathan Roxmouth, wat die farao speel.
Sodra hy sy tekkies, volledig met skitterende liggies, op die verhoog plaas, is daar 'n ontploffing van energie en sang. Die Elvis-farao vertel sy drome aan Josef op so 'n onverwagte manier dat die gehoor dit nooit sal kan vergeet nie. Die feit dat Roxmouth 'n ervare speler is, is duidelik te siene in die beheer wat hy in sy karakter en spel toon.
Elke beweging is fyn beplan en dien 'n duidelike doel, sy interaksie met die gehoor is natuurlik, sy aandag aan detail is besonders en sy komiese aanslag is iets om te aanskou. Roxmouth laat dit maklik lyk om in 'n musiekblyspel te spel.
Maar moenie die fout maak om te dink dat die man nie verskriklik hard werk om so 'n sukses van sy optredes te maak nie. Dit is juis akteurs wat hul talente in so 'n mate soos Roxmouth ontwikkel deur harde werk wat die kuns so gemaklik kan aanpak.
Die sukses van die produksie lê vir 'n feit in die harde werk en besonderse talent van die geselskap en produksiespan. Dit is uit en uit die moeite werd om die vertoning te sien. Elkeen in die gesin sal dit geniet en elkeen sal hulle met Josef se reis kan vereenselwig.
Elke dromer se storie loop hand aan hand met sy mislukkings. Om ten spyte van die mislukkings aan te hou droom, is waar die geheim lê!